สองเหตุการณ์มันเกิดขึ้นในวันเดียวกัน เหตุการณ์แรกเกิดที่โรงเรียน เดินเข้าไปในร้านมินิมาร์ทของโรงเรียนเห็นว่ามีสุนัขนอนอยู่ข้างทางเข้า หลังจากซื้อขนมเสร็จ(ไม่แน่ใจว่าใช้เวลานานเท่าไหร่น่าจะประมาณ 1-2 นาที) ตอนขาออกได้เผลอทำเหรียญหล่นแล้วจึงก้มไปเก็บตรงที่มีสุนัขมานอนอยู่แต่มันได้ไปที่อื่นแล้วไม่แน่ใจว่าไปตอนไหน สุนัขตัวนี้หนูไม่เคยเห็นมันถ้ามีน้ำลายหยดอยู่ ถ้ามีแผลที่นิ้วจะเป็นอะไรไหม กับเหตุการณ์ที่สอง ตอนนั่งรถตู้กลับบ้านก่อนจะถึงบ้านซึ่งอยู่ห่างไม่กี่ร้อยเมตร มีสุนัขตัวหนึ่งนอนอยู่กลางถนนพอรถแล่นไปใกล้ๆ มันก็เดินหนีมาทางประตูรถตู้ไม่ทันสังเกตว่ามันได้มาดมๆ หรือทำน้ำลายเปื้อนประตูรถตู้ไหม ผ่านไปไม่แน่ใจว่านานแค่ไหนแต่ก็ไม่น่าเกิน 1-2 นาทีก็ถึงบ้าน พอลงก็ได้ใช้มือข้างเดิมที่เป็นแผลทำการปิดประตู แล้วตอนลงก็สังเกตเห็นว่ากระเป๋าที่สะพายมาด้วยไปสัมผัสโดนประตูรถเข้า แล้วพอถึงบ้านก็ได้เอามือไปจับที่กระเป๋าอีก เพื่อวางลงแล้วไปล้างมือ เหตุการณ์นี้นับว่าเสี่ยงไหมคะถ้า แล้วกระเป๋านักเรียนจะมีเชื้อมาติดไหม ต้องเอาไปซักไหม แล้วเวลาเอาของข้างในออกมาจะเปื้อนรึเปล่า หรือว่าใช้ได้ตามปกติเลยคะ ขอบค่ะ🙏🙏
สวัสดีค่ะ การที่เหรียญหล่นลงพื้น บริเวณที่เคยมีสุนัขนอนอยู่ ซึ่งอาจมีน้ำลายสุนัขเปื้อนอยู่ แล้วได้ใช้มือซึ่งมีแผลที่นิ้วเก็บเหรียญขึ้นมา ไม่ได้ทำให้ติดเชื้อพิษสุนัขบ้าได้ค่ะ เพราะเมื่อเชื้อไวรัสออกจากร่างกายสัตว์แล้ว ก้จะตายภายในเวลาไม่นาน หรือหากยังไม่ตาย ก็จะอ่อนแอลงจนไม่สามารถก่อโรคได้ค่ะส่วนเหตุการณ์ที่สุนัขมาเข้าใกล้ประตูรถ แล้วใช้มือที่มีแผล ไปจับประตูรถ รวมถึงกระเป๋าที่สะพายมาก็ไปโดนประตูรถ แล้วใช้มือไปจับต่อ ก็ไม่ได้ทำให้ติดเชื้อพิษสุนัขบ้าได้เช่นกัน เพราะหากประตูรถมีการเปื้อนน้ำลายสุนัขจริง ก็มีปริมาณที่น้อยจนไม่น่าก่อโรคได้ อีกทั้งเมื่อเชื้อออกจากร่างกายสัตว์แล้ว แม้จะยังไม่ตายทันที ก็จะอ่อนแอลง และไม่สามารถก่อโรคได้ค่ะสำหรับกระเป๋าที่อาจเปื้อนน้ำลาย ก็ไม่จำเป็นต้องไปซัก เพราะว่าเชื้อที่อาจติดมา ก็จะตายในเวลาไม่นานค่ะการติดเชื้อพิษสุนัขบ้าจากสัตว์สู่คนนั้น จะติดจากการสัมผัสโดนน้ำลายของสัตว์โดยตรง เช่น การโดนสัตว์กัด ข่วน เลียปาก เลียตา เลียจมูก เลียโดนบาดแผลต่างๆ ที่ผิวหนัง และรวมไปถึงการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผล ส่วนการสัมผัสโดนทางอ้อมต่างๆ นั้น ดังตัวอย่างเหตุการณ์ที่เจอมานั้น ไม่ได้ทำให้เกิดการติดเชื้อขึ้นได้ค่ะ